|  |
| --- |
| **ԱՐԹԻԿ ՀԱՄԱՅՆՔԻ ՂԵԿԱՎԱՐ ՄԽԻԹԱՐ ՎԱՐԱԳՅԱՆԻ ՈՒՂԵՐՁԸ ՇՐՋԱՆԱՎԱՐՏՆԵՐԻՆ` ՎԵՐՋԻՆ ԶԱՆԳԻ ԱՌԹԻՎ** |
| Սիրելի՛ շրջանավարտներ. Շնորհավորում եմ ձեզ կյանքի ամենահիշարժան օրերից մեկի՝ դպրոցական վերջին զանգի կապակցությամբ: Այսօր, հրաժեշտ տալով պատանեկան տարիներին, թևակոխում եք կյանքի մի նոր փուլ, որտեղ պահանջվում է լինել ավելի լուրջ ու պատասխանատու: Դուք կանգնած եք ապագայի համար ճիշտ մասնագիտության ընտրության առաջ, որը պետք է լինի նաև հոգեհարազատ ու բացի ձեր առջև կյանքի նոր հեռանկարներ: Ինչ մասնագիտություն էլ ընտրեք, կյանքը ձեզ ինչ ճանապարհով էլ տանի, հիշեք, որ դուք հայ եք, հզոր ժողովրդի, բազմադարյա պատմություն կերտած ազգի հետևորդներ, գիտակցեք, որ դուք եք հայի հսկայական ժառանգության պահապանն ու շարունակողը:Ուսումնական այս տարիների ընթացքում դուք շրջապատված եք եղել մանկավարժների ջերմությամբ ու սիրով, նրանք մեծացրել են ձեզ որպես հասուն ու կազմակերպված սերունդ, որն ապագայում իր աշխատանքով ու ներդրումով դառնալու է մեր երկրի, մեր հարազատ Արթիկի հզորացման ու շենացման ակտիվ մասնակիցը:Շնորհավորում եմ նաև ձեր ծնողներին, նրանք բազում երազանքներ ունեն ձեզ հետ կապված, թող դրանք դառնան իրականություն:Բարի երթ ձեզ, հաջողություն, ուժ ու եռանդ նորանոր բարձրունքների նվաճման ճանապարհին, սիրելի՛ շրջանավարտներ: |